**Likumprojekta “Grozījumi Pievienotās vērtības nodokļa likumā” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Likumprojekts “Grozījumi Pievienotās vērtības nodokļa likumā” (turpmāk – likumprojekts) izstrādāts saskaņā ar M.Kučinska Valdības rīcības plānā doto uzdevumu (29.1.pasākums), ar kuru uzdots paplašināt īpašā PVN režīma (tā saucamās PVN apgrieztās maksāšanas kārtības) piemērošanu un ieviest PVN apgriezto maksāšanas kārtību graudaugu nozarē atbilstoši Padomes 2006.gada 28.novembra direktīvas 2006/112/EK par kopējo pievienotās vērtības nodokļa sistēmu (turpmāk – PVN direktīva) 199.a panta 1.punkta “i”apakšpunktam. Pasākuma izpildes termiņš ir noteikts 2016.gada 31.decembris.  Analīzes rezultātā ir konstatēts, ka ir pieauguši PVN krāpniecības riski graudaugu nozarē un drīz tiks uzsākti graudu ražas novākšanas darbus, tādēļ ir nepieciešama tūlītēja rīcība. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1. Neatkarīgs pētnieks SIA “[PricewaterhouseCoopers](http://www.pwc.com/lv/lv.html)” ziņojumā “Par spēkā esošo PVN apgrieztās maksāšanas kārtības efektivitāti un iespēju to piemērot citās nozarēs” ir nonācis pie secinājuma, ka viena no nozarēm, kurā ir augsts PVN nemaksāšanas risks ir labības un graudaugu nozare, tādējādi šajā nozarē ir vēlams ieviest PVN apgriezto maksāšanas kārtību. Balstoties uz šā ziņojuma rezultātiem, ar mērķi mazināt krāpšanos PVN jomā minētājā nozarē PVN likumā ir nepieciešams noteikt iepriekšminēto PVN apgriezto maksāšanas kārtību graudaugu un tehnisko kultūru, tostarp eļļas augu sēklu, ko galapatēriņa stadijā parasti neizmanto neizmainītā stāvoklī, piegādēm. Minētais neatkarīgā pētnieka ziņojums ir pieejams Finanšu ministrijas mājas lapā <http://www.fm.gov.lv/files/nodoklupolitika/18-12-2015_PwC%20Zinojums.pdf>.   PVN apgrieztā maksāšanas kārtība ir terminēts pasākums cīņā pret krāpniecības apkarošanu nozarē un viens no pasākumiem godīga biznesa aizsargāšanai no krāpniekiem un negodīgas konkurences samazināšanai nozarē. Tomēr labāku un efektīvāku rezultātu sasniegšanai krāpniecības iezīmju apkarošanā nozarē ir nepieciešams ieviest administratīvu un kontroles pasākumu kopumu. Pamatojoties uz PVN direktīvas 199.a panta 1.punktu, PVN apgriezto maksāšanas kārtību var ieviest uz ierobežotu laika periodu graudaugu un tehnisko kultūru (tostarp eļļas augu sēklu), tai skaitā šo preču maisījumu, kuri neizmainītā stāvoklī parasti nav paredzēti galapatēriņam, piegādēm.  PVN apgrieztā maksāšanas kārtība, ņemot vērā Padomes 1987.gada 23.jūlija regulas (EEK) Nr.2658/87 par tarifu un statistikas nomenklatūru un kopējo muitas tarifu I pielikuma kombinētās nomenklatūras kodus, ir piemērojama šādu graudaugu un tehnisko kultūru (tostarp eļļas augu sēklu), tai skaitā šo preču maisījumiem, ko neizmainītā stāvoklī parasti neizmanto galapatēriņam, piegādēm:   |  |  | | --- | --- | | Kombinētās nomenklatūras kods | Produkts | | 1001 | Kvieši | | 1002 | Rudzi | | 1003 | Mieži | | 1004 | Auzas | | 1005 | Kukurūza | | 1008 10 00 | Griķi | | 1008 60 00 | Tritikāle | | 1201 | Sojas pupas, arī šķeltas | | 1204 | Linsēklas, arī šķeltas | | 1205 | Rapšu vai ripšu sēklas, arī šķeltas |   Ieviešot PVN apgriezto maksāšanas kārtību, dalībvalstij ir pienākums informēt padomdevēja komiteju PVN jautājumos (tā saukto PVN komitēju) par PVN apgrieztās maksāšanas kārtības piemērošanu, aprakstot kārtības darbības jomu, krāpšanās veidus un iezīmes, veicamos saistītos kontroles pasākumus, kā arī vērtēšanas kritērijus, kas ļauj salīdzināt krāpšanās apjomu pirms un pēc sistēmas ieviešanas. Tāpat dalībvalstij, kas saskaņā ar PVN direktīvas 199.a pantu ievieš īpašu PVN piemērošanas režīmu, līdz 2017.gada 30.jūnijam Eiropas Komisijai ir jāiesniedz ziņojums, kurā detalizēti novērtē ieviestās kārtības efektivitāti un lietderību.   1. Tā kā mazinās riski attiecībā uz pārmaksātā PVN summas atmaksu graudaugu nozarē, ja tiek piemērota PVN apgrieztā maksāšanas kārtība, tad ir konstatēts, ka varētu samazināt slieksni, uz ko attiecas pārmaksātā PVN summas, kura izveidojusies veicot darījumus, kam piemērojama PVN apgrieztā maksāšanas kārtība.   Likumprojekta mērķis ir mazināt krāpšanos PVN jomā.  Tādējādi grozījumi paredz papildināt PVN likumu ar 143.2pantu, ar kuru tiek ieviests īpašs PVN piemērošanas režīms noteikto graudaugu un tehnisko kultūru (tostarp eļļas augu sēklu), tai skaitā šo preču maisījumiem, ko galapatēriņa stadijā neizmanto neizmainītā stāvoklī, piegādēm. Tāpat tiek samazināts slieksnis, no kura taksācijas gada laikā atmaksā pārmaksāto PVN summu bankas kontā. Tiek paredzēts, ka grozījumi stājas spēkā 2016.gada 1.jūlijā. |
| 3. | Projekta izstrādē iesaistītās institūcijas | Projekta izstrādē ir iesaistīts Valsts ieņēmumu dienests (turpmāk – VID) un Zemkopības ministrija |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību**  **un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojekta tiesiskais regulējums skar:   1. reģistrētus PVN maksātājus, kam jāpiemēro PVN apgrieztā maksāšanas kārtība; 2. reģistrētus PVN maksātājus, kas piegādā vai saņem noteiktos graudaugus un tehniskās kultūras (tostarp eļļas augu sēklu), tai skaitā šo preču maisījumus. |
| 2. | Tiesiskā regulējuma ietekme uz tautsaimniecību un administratīvo slogu | Likumprojekta ieviešana kopumā pozitīvi ietekmēs uzņēmējdarbības vidi, jo sagaidāms, ka tā mazinās PVN nemaksāšanas risku graudaugu nozarē, kā arī uzlabos uzņēmējdarbības vidi, jo likumprojektā noteiktajā gadījumā pārmaksātā PVN summa tiks atmaksāta taksācijas gada laikā reģistrētā PVN maksātāja bankas kontā. |
| 3. | Administratīvo izmaksu monetārs novērtējums | Nav |
| 4. | Cita informācija | Nav |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | 2016 | | Turpmākie trīs gadi *(euro)* | | |
| 2017 | 2018 | 2019 |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 |  |  |  |  |  |
| 1. Budžeta ieņēmumi: | 0 | +2 300 000 | + 5 120 000 | + 5 027 000 | + 4 394 000 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | +2 300 000 | + 5 120 000 | + 5 027 000 | + 4 394 000 |
| *t.sk. pievienotās vērtības nodoklis* | 0 | +2 300 000 | + 5 120 000 | + 5 027 000 | + 4 394 000 |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| 2. Budžeta izdevumi: |  |  |  |  |  |
| 2.1. valsts pamatbudžets |  |  |  |  |  |
| 2.2. valsts speciālais budžets |  |  |  |  |  |
| 2.3. pašvaldību budžets |  |  |  |  |  |
| 3. Finansiālā ietekme: |  | +2 300 000 | + 5 120 000 | + 5 027 000 | + 4 394 000 |
| 3.1. valsts pamatbudžets |  | +2 300 000 | + 5 120 000 | + 5 027 000 | + 4 394 000 |
| 3.2. speciālais budžets |  |  |  |  |  |
| 3.3. pašvaldību budžets |  |  |  |  |  |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) |  |  |  |  |  |
| 5. Precizēta finansiālā ietekme: |  |  |  |  |  |
| 5.1. valsts pamatbudžets |  |  |  |  |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | PVN apgrieztās maksāšanas kārtības ieviešana graudaugu un tehnisko kultūru (tostarp eļļas augu sēklu), tai skaitā šo preču maisījumiem, ko galapatēriņa stadijā parasti neizmanto neizmainītā stāvoklī, piegādēm samazinās krāpšanos PVN jomā sekojošās nozarēs:   * graudaugu (izņemot rīsu), pākšaugu un eļļas augu sēklu audzēšana (pamatdarbības veida kods saskaņā ar Saimnieciskās darbības statistisko klasifikāciju Eiropas Kopienā (NACE 2. red.) ir 0111); * graudu malšanas produktu ražošana (NACE 2. red. kods 1061); * graudu, sēklu, neapstrādātas tabakas un lopbarības vairumtirdzniecība (NACE 2. red. kods 4621).   PVN apgrieztās maksāšanas kārtības ieviešanas fiskālā ietekme uz PVN ieņēmumiem ir aprēķināta, ņemot vērā PVN maksāšanas kārtību valsts budžetā un PVN likuma grozījumu stāšanos spēkā 2016.gada 1.jūlijā, un tā 2016.gadā ir 2,3 milj. *euro*, 2017.gadā - 5,1 milj. *euro*, 2018. gadā – 5,0 milj. *euro* un 2019. gadā 4,4 milj. *euro*.  Īpaša PVN piemērošanas režīma ieviešanas fiskālās ietekmes aprēķins, milj. *euro*   |  |  |  |  | | --- | --- | --- | --- | | NACE 2.red. kods | 2017. gads | 2018. gads | 2019. gads | | 0111 | 0,7 | 0,7 | 0,6 | | 1061 | 0,1 | 0,1 | 0,1 | | 4621 | 4,2 | 4,2 | 3,6 | | Kopā | 5,1 | 5,0 | 4,4 |   Ietekme uz valsts budžetu (PVN ieņēmumiem) ir aprēķināta, ņemot vērā:  - 2012. – 2015. gadā PVN deklarācijās nodokļu maksātāju, kas darbojas graudaugu (izņemot rīsu), pākšaugu un eļļas augu sēklu audzēšanas un graudu malšanas produktu ražošanas nozarē deklarēto maksājamo summu budžetā (kas ir starpība starp iemaksājamo un atmaksājamo summu budžetā) un graudu, sēklu, neapstrādātas tabakas un lopbarības vairumtirdzniecības nozarē deklarēto atmaksājamo summu no valsts budžeta. Graudaugu (izņemot rīsu), pākšaugu un eļļas augu sēklu audzēšanas un graudu malšanas produktu ražošanas nozarēm kopā aprēķinātā bāze maksājamajai summai budžetā ir 8,8 milj. *euro* un, ņemot vērā, ka graudu, sēklu, neapstrādātas tabakas un lopbarības vairumtirdzniecības nozares nodokļu maksātājiem visvairāk ir raksturīgi krāpnieciskie darījumi ar PVN pārmaksu atmaksu, tad šīs nozares nodokļu maksātājiem ir aprēķinātā bāze atmaksājamajai summai no valsts budžeta, kas ir 41,9 milj. *euro* apmērā.  - nedeklarēto PVN apmēru – nodokļu plaisas dinamiku, 2012. – 2014. gadā un prognozēto PVN plaisas apmēru 2017. – 2019. gadam. Aprēķinos tiek ņemta vērā PVN plaisa, kas attiecās uz nedeklarēto PVN apmēru, neņemot vērā PVN plaisu, kas veidojās jaunu nodokļa parādu rašanas dēļ. Prognozētais PVN plaisas apmērs 2017. gadam ir 13,6%, 2018. gadam – 12,3% un 2019. gadam – 10,9%.  - pieņēmumu, ka krāpnieciskie darījumi, ieviešot īpašu PVN maksāšanas režīmu, samazināsies par 70%.  Fiskālā ietekme tiek aprēķināta pēc šāda algoritma:   |  |  |  |  | | --- | --- | --- | --- | | Fiskālā ietekme = | maksājamās summas/atmaksājamās summas no valsts budžeta bāze | x PVN plaisa | x 70% |   Ieviešot PVN apgriezto maksāšanas kārtību graudaugu un tehnisko kultūru (tostarp eļļas augu sēklu), tai skaitā šo preču maisījumu, ko galapatēriņa stadijā parasti neizmanto neizmainītā stāvoklī, piegādēm 2017.–2019. gadā:   * graudaugu (izņemot rīsu), pākšaugu un eļļas augu sēklu audzēšanas nozares nodokļu maksātājiem 2017.gadā un 2018. gadā budžetā maksājamā PVN summa palielināsies par 0,7 milj. *euro* un 2019. gadā – 0,6 milj. *euro*; * graudu malšanas produktu ražošanas un graudu, sēklu, neapstrādātas tabakas un lopbarības vairumtirdzniecības un graudu malšanas produktu ražošanas nozares nodokļu maksātājiem samazināsies atmaksājamā PVN summa no valsts budžeta par 4,4 milj. *euro* 2017. gadā, 2018. gadā – 4,3 milj. *euro* un 2019. gadā - 3,8 milj. *euro*. | | | | |
| 6.1. detalizēts ieņēmumu aprēķins | Projekts šo jomu neskar | | | | |
| 6.2. detalizēts izdevumu aprēķins | Projekts šo jomu neskar | | | | |
| 7. Cita informācija | Saskaņā ar VID sniegto informāciju izvairīšanās no PVN nomaksas un PVN krāpšanas shēmas, kuras tiek izmantotas graudaugu nozarēs, ir tādas pašas, kā citās nozarēs, t.i., “fiktīvu” rēķinu par reāli nenotikušajām piegādēm izmantošana, kā arī “pazudušā komersanta” krāpšanas shēmas.  Pēc VID informācijas 2016. gada 25. aprīlī iepriekš minētājās nozarēs darbojās 3 742 nodokļu maksātāji, t.sk. 1 725 (jeb 17,2% no visiem minēto nozaru nodokļu maksātājiem), ir PVN maksātāji.  Nodokļu maksātāju skaits 2016. gada 25. aprīlī   |  |  |  |  |  | | --- | --- | --- | --- | --- | | **NACE 2 red. kods** | **Juridiskās personas** | **fiziskās personas – saimnieciskās darbības veicēji** | **KOPĀ** | **no tiem - reģistrēti PVN maksātāji** | | 0111 | 2 910 | 530 | **3 440** | 1 546 | | 1061 | 41 | 1 | **42** | 23 | | 4621 | 258 | 2 | **260** | 156 | | **Kopā** | **3 209** | **533** | **3 742** | **1 725** |   Latvijā darbojas 34 iepriekš minēto nozaru nodokļu maksātāji, kam ir piešķirta fiktīva uzņēmuma pazīme un, kas ir 1,1% no visiem šo nozaru uzņēmumiem. Jāatzīmē, ka vislielākais fiktīvo uzņēmumu skaits ir graudu, sēklu, neapstrādātas tabakas un lopbarības vairumtirdzniecības nozarē – 20 uzņēmumiem piešķirta fiktīva uzņēmuma pazīme. Savukārt graudaugu (izņemot rīsu), pākšaugu un eļļas augu sēklu audzēšanas nozares nodokļu maksātājiem fiktīva uzņēmumu pazīme ir piešķirta 11 uzņēmumiem jeb 0,1% no kopējā fiktīvo uzņēmumu skaita un 9,4% no kopēja lauksaimniecības nozares uzņēmumu skaita, kuriem ir piešķirta fiktīva uzņēmumu pazīme. | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Finanšu ministrija (VID) nodrošina, ka tiks izstrādāti grozījumi Ministru kabineta 2013.gada 15.janvāra noteikumos Nr.40 “Noteikumi par pievienotās vērtības nodokļa deklarācijām”, grozot PVN deklarācijas pielikumus attiecībā uz PVN apgrieztā maksāšanas kārtībā veikto darījumu atšifrēšanu. |
| 2. | Atbildīgā institūcija | Finanšu ministrija |
| 3. | Cita informācija | Nav |

|  |  |  |  |  |  |  |  |
| --- | --- | --- | --- | --- | --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | | | | | | |
| 1. | Saistības pret Eiropas Savienību | | | Ar likumprojektu tiek ieviesta PVN direktīvas 199.a panta 1.punkta “i” apakšpunktā noteiktā izvēles norma, saskaņā ar kuru dalībvalsts var noteikt, ka līdz 2018.gada 31.decembrim un vismaz uz diviem gadiem persona, kas ir atbildīga par PVN nomaksu, ir nodokļa maksātājs, kas ir saņēmis graudaugu un tehnisko kultūru (tostarp eļļas augu sēklu), tai skaitā šādu preču maisījumu, ko galapatēriņa stadijā neizmanto neizmainītā stadijā, piegādes. | | | |
| 2. | Citas starptautiskās saistības | | | Nav | | | |
| 3. | Cita informācija | | | Nav | | | |
| **1.tabula**  **Tiesību akta projekta atbilstība ES tiesību aktiem** | | | | | | | |
| Attiecīgā ES tiesību akta datums, numurs un nosaukums | | Padomes 2006.gada 28.novembra direktīvas 2006/112/EK par kopējo pievienotās vērtības nodokļa sistēmu 199.a panta 1.punkta “i” apakšpunkts | | | | | |
| A | | B | | | C | | D |
| PVN direktīvas 199.a panta 1.punkta “i” apakšpunkts | | | | | | | |
| 199.a panta 1.punkta “i” apakšpunkts | | 143.2 pants | | | Ieviests daļēji | | Likumprojekts neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?  Kādēļ? | | Latvija izvēlas ieviest PVN direktīvas 199.a panta 1.punkta “i” apakšpunkta izvēles normu tikai attiecībā uz noteikto graudaugu un tehnisko kultūru (tostarp eļļas augu sēklu), tai skaitā preču maisījumu, ko galapatēriņa stadijā parasti neizmanto neizmainītā stāvoklī, piegādēm, lai mazinātu krāpniecības iezīmes labības un graudaugu nozarē.  Balstoties uz neatkarīga pētnieka ziņojuma “Par spēkā esošo PVN apgrieztās maksāšanas kārtības efektivitāti un iespēju to piemērot citās nozarēs” rezultātiem, saskaņā ar kuriem secināts, ka viena no nozarēm, kurā ir augsts PVN nemaksāšanas risks ir labības un graudaugu nozare, ar mērķi mazināt krāpšanos PVN jomā minētājā nozarē PVN likumā ir nepieciešams noteikt īpašo PVN piemērošanas režīmu graudaugu un tehnisko kultūru (tostarp eļļas augu sēklu), tai skaitā preču maisījumu, ko galapatēriņa stadijā parasti neizmanto neizmainītā stāvoklī, piegādēm.  Īpašais PVN piemērošanas režīms, ņemot vērā Padomes Regulas (EEK) Nr.2658/87 I pielikuma kombinētās nomenklatūras kodus, ir piemērojams šādu graudaugu un tehnisko kultūru (tostarp eļļas augu sēklu), tai skaitā šādu preču maisījumu, ko neizmainītā stāvoklī parasti neizmanto galapatēriņam, piegādei:   |  |  | | --- | --- | | Kombinētās nomenklatūras kods | Produkts | | 1001 | Kvieši | | 1002 | Rudzi | | 1003 | Mieži | | 1004 | Auzas | | 1005 | Kukurūza | | 1008 10 00 | Griķi | | 1008 60 00 | Tritikāle | | 1201 | Sojas pupas, arī šķeltas | | 1204 | Linsēklas, arī šķeltas | | 1205 | Rapšu vai ripšu sēklas, arī šķeltas |   Ieviešot minēto regulējumu, sagaidāms, ka samazināties krāpšanās apjoms ar augstāk minētajiem graudaugu un tehnisko kultūru (tostarp eļļas augu sēklu), tai skaitā minēto preču maisījumu, ko neizmainītā stāvoklī parasti neizmanto galapatēriņam, piegādēm, tādējādi uz tā rēķina varētu palielināties arī PVN ieņēmumi valsts budžetā. | | | | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķir­šanas un finanšu noteikumu (attiecībā uz monetāro politiku) projektiem | | Projekts šo jomu neskar. | | | | | |
| Cita informācija | | Īpašais PVN maksāšanas režīms graudaugu un tehnisko kultūru (tostarp eļļas augu sēklu), tai skaitā preču maisījumu, ko galapatēriņa stadijā parasti neizmanto neizmainītā stāvoklī, piegādēm ir ieviešams uz ierobežotu laika periodu, t.i., līdz 2018.gada 31.decembrim un vismaz uz diviem gadiem.  Latvijai par īpašā PVN maksāšanas režīma ieviešanu graudaugu un tehnisko kultūru (tostarp eļļas augu sēklu), tai skaitā preču maisījumu, ko galapatēriņa stadijā parasti neizmanto neizmainītā stāvoklī, piegādēm jāiesniedz Komisijai ziņojums par pasākuma efektivitāti un lietderību līdz 2017.gada 30.jūnijam. | | | | | |
| **2.tabula**  **Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.**  **Pasākumi šo saistību izpildei** | | | | | | | |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | | | Nav | | | | |
| A | | | B | | | C | |
| Nav | | | Nav | | | Nav | |
| Cita informācija | | | Nav | | | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība ir nodrošināta, 2016.gada 8.aprīlī publicējot uzziņu Finanšu ministrijas mājas lapā. Komunikācijas aktivitātes saistībā ar likumprojektu tiks nodrošinātas, lūdzot nevalstiskā sektora pārstāvjiem izteikt viedokļus. |
| 2. | Sabiedrības līdzdalība projekta izstrādē | Par likumprojekta normām notikušas tikšanās ar Latvijas Nodokļu konsultantu asociāciju, Latvijas nodokļu maksātāju tiesību asociāciju, Latvijas Komercbanku asociāciju, Latvijas Tirdzniecības un rūpniecības kameru, “VAKS” lauksaimniecības pakalpojumu kooperatīvo sabiedrību, Latvijas Lauksaimniecības kooperatīvu asociāciju, Zemnieku Saeimu, Latvijas Pārtikas uzņēmumu federāciju, Lauksaimnieku organizāciju sadarbības padomi. |
| 3. | Sabiedrības līdzdalības rezultāti | Kopumā no asociāciju puses ir atbalstāma īpaša PVN piemērošanas režīma ieviešana noteikto graudaugu un tehnisko kultūru (tostarp eļļas augu sēklu), tai skaitā šo preču maisījumu, ko galapatēriņa stadijā parasti neizmanto neizmainītā stāvoklī, piegādēm.  Ir izteikts arī pretējs viedoklis, ka īpaša PVN piemērošanas režīma ieviešana graudaugu un tehnisko kultūru (tostarp eļļas augu sēklu), tai skaitā šo preču maisījumu, ko galapatēriņa stadijā parasti neizmanto neizmainītā stāvoklī, piegādēm prasīs tikpat daudz līdzekļus, cik esošās situācijas sakārtošana graudaugu nozarē ar citiem līdzekļiem. Tā tikai atvieglos naudas plūsmu pārstrādes un tirdzniecības uzņēmumiem, kam ir sezonāla iepirkšana un liels eksporta īpatsvars. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | VID |
| 2. | Projekta izpildes ietekme uz pār­valdes funkcijām un institucionālo struktūru.  Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem. | Netiek radīta jauna institūcija, kā arī esošu institūciju likvidācija vai reorganizācija. |
| 3. | Cita informācija | Nav |

Finanšu ministre D. Reizniece – Ozola

16.05.2016 15:29

2539

J.Kuhaļska

67083849

[Jelena.Kuhalska@fm.gov.lv](mailto:Jelena.Kuhalska@fm.gov.lv)